BCP ตั้ง 2 บริษัทย่อย ลุยธุรกิจพลังงานหมุนเวียน-เกี่ยวเนื่องกับนวัตกรรม
BCP ตั้ง 2 บริษัทย่อย “บีซีพีจี” ทุนจดทะเบียน 20 ลบ. เพื่อลงทุนธุรกิจพลังงานหมุนเวียน และ “BCP Innovation Pte.Ltd.” ในสิงคโปร์ ทุนจดทะเบียน 3.3 ลบ. ดำเนินธุรกิจเกี่ยวเนื่องกับนวัตกรรม
2 ก.ค. 2558

บริษัท บางจากปิโตรเลียม จำกัด (มหาชน) หรือ BCP ระบุว่า ที่ประชุมคณะกรรมการบริษัทวานนี้ (1 ก.ค.) มีมติให้จัดตั้งบริษัทย่อยใหม่ขึ้นในประเทศไทย และสิงคโปร์ โดยบริษัทที่จัดตั้งในไทยชื่อ บริษัท บีซีพีจี จำกัด เพื่อลงทุนในธุรกิจไฟฟ้าพลังงานหมุนเวียน มีทุนจดทะเบียนเริ่มต้น 20 ล้านบาท ซึ่งจะมาจากเงินทุนหมุนเวียนของบริษัท โดยบริษัทจะถือหุ้น 100%
ส่วนบริษัทที่จะจัดตั้งสิงคโปร์ อยู่ภายใต้ชื่อบริษัท BCP Innovation Pte.Ltd. เพื่อลงทุนในธุรกิจต่างประเทศเฉพาะธุรกิจที่เกี่ยวเนื่องกับนวัตกรรม มีทุนจดทะเบียนเริ่มต้น 1 แสนดอลลาร์สหรัฐ ซึ่งจะมาจากเงินทุนหมุนเวียนของบริษัท โดยบริษัทจะถือหุ้น 100%